A-boan bloaz zo e oa bet trec’het ar C’hallaoued gant ar Saozon (48-19) e Bro-Saoz. Darbet e oant bet da vezañ e plas diwezhañ ar renkadurezh met dre chañs o doa gounezet en Italia. Aet eo ar maout ganto er bloaz-mañ. Gounezet o deus ar Shelem bras goude bezañ bet trec’h war Aostralia, anezho kampioned ar Bed, Su Afrika ha Bro-Saoz. Penaos en deus graet Bernard Laporte evit kas e baotred war hent an trec’h ? N’eus den ebet estregetañ a oar ? C’hoant bras zo dija da welet ar skipailh-se, c’hoarierien yaouank donezonet-kaer ennañ, war an tachennoù rugbi da-geñver o c’hrogadoù kentañ.